ananddey/assamese-wiki-corpus huggingface dataset:
দ্য নিউ এডভেঞ্চাৰছ অৱ স্নো হোৱাইট

দ্য নিউ এডভেঞ্চাৰছ অৱ স্নো হোৱাইট (জাৰ্মান: Grimms Märchen von lüsternen Pärchen) হৈছে ১৯৬৯ চনৰ এখন পশ্চিম জাৰ্মান যৌন হাস্যৰসাত্মক চলচ্চিত্ৰ। ৰল্ফ থিলেৰ পৰিচালনাত নিৰ্মিত এই ছবিখনত মেৰী লিজডাল, ইভা ৰুয়েবাৰ-ষ্টায়েৰ আৰু ইনগ্ৰিড ভান বাৰ্গেনে অভিনয় কৰিছে। চলচ্চিত্ৰখনে তিনিটা ক্লাছিক সাধুকথা স্নো হোৱাইট, চিণ্ডেৰেলা আৰু শ্লিপিং বিউটিক এক কামোদ্দীপক ৰূপত উপস্থাপন কৰিছে। ই পৰিচালক থিলেৰ কেৰিয়াৰৰ নিম্নগামী যাত্ৰাক প্ৰতিফলিত কৰে, যিয়ে দশকটোৰ আৰম্ভণিতে এগৰাকী মূলসুঁতিৰ পৰিচালক আছিল যদিও ক্ৰমান্বয়ে কম বাজেটৰ যৌন হাস্যৰসাত্মক ছবি নিৰ্মাণ কৰিবলৈ লৈছিল। ছবিখন মিউনিখৰ ইমেলকা ষ্টুডিঅ'ত নিৰ্মাণ কৰা হৈছিল।

কাহিনীভাগ

ছবিখন ভ্ৰমণত থকা দুজন পৰিব্ৰাজকৰ কাহিনীৰে আগবাঢ়িছে। তেওঁলোকে স্নো হোৱাইটক লগ পায়, যি নগ্ন হৈ এটা পাহাৰত উঠি আছে আৰু তেওঁক পম খেদি ফুৰিছে এগৰাকী দুষ্ট ৰঙা চুলিৰ ৰাণীয়ে, যিগৰাকীও প্ৰায়ে নগ্ন হৈ থাকে।

পৰৱৰ্তী গন্তব্যস্থান হ’ল স্লিপিং বিউটিৰ মায়াবী দুৰ্গ। এই টোপনি যোৱা ছোৱালীজনীক কেৱল চুমা এটাৰ জৰিয়তেহে সাময়িকভাৱে সাৰ পোৱাব পাৰি আৰু কেৱল যৌন সম্ভোগৰ দ্বাৰাহে স্থায়ীভাৱে জগাই তুলিব পাৰি। যিহেতু পৰিব্ৰাজক দুজনৰ কোনোৱেই তাইৰ সৈতে যৌন সম্পৰ্ক স্থাপন কৰিবলৈ সক্ষম নহয়, সেয়েহে দুৰ্ভগীয়া ছোৱালীজনীয়ে সাধুকথাৰ হাবিখনত ঘূৰি ফুৰে আৰু মানুহ তথা জীৱ-জন্তু উভয়কে এই ক্ষেত্ৰত সহায় কৰিবলৈ বা তাইৰ সৈতে যৌন সম্পৰ্ক স্থাপন কৰিবলৈ কাকূতি কৰি ফুৰে।

তৃতীয়টো গুৰুত্বপূৰ্ণ কাহিনী হ’ল চিন্ডাৰেলা আৰু তাইৰ ভগ্নীসকলৰ। মূল কাহিনীটোৰ উপৰিও ছবিখনত ডাইনী, অলৌকিক ফুল আৰু জন্তুলৈ ৰূপান্তৰিত হোৱা ৰাজকুমাৰী আদি সাধুকথাৰ বহুতো উপাদান সংযোজন কৰা হৈছে।

অভিনয় শিল্পী

মেৰী লিজডাল (স্নো হোৱাইট হিচাপে)
ইভা ৰুয়েবাৰ-ষ্টায়েৰ (চিন্ডাৰেলা হিচাপে)
ইনগ্ৰিড ভান বাৰ্গেন (ৰাণী হিচাপে)
গ্যাবি ফুচ (স্লিপিং বিউটি হিচাপে)
কিটি কিনো (চিন্ডাৰেলাৰ প্ৰথম সতীয়া ভগ্নী হিচাপে)
ইভেলিন ডুট্ৰি (চিন্ডাৰেলাৰ দ্বিতীয় সতীয়া ভগ্নী হিচাপে)
ৱাল্টাৰ গিলাৰ (হান্স ১ হিচাপে)
পিটাৰ হহবাৰ্গাৰ (হেইনজ হিচাপে)
হুগো লিণ্ডিগাৰ (খেতিয়ক হিচাপে)
আইচোল্ড ষ্টিগলাৰ (বৃদ্ধা মহিলা হিচাপে)
ৰোছৱিথা বাৰ্কলে (জৰিণ্ডে হিচাপে)
মিলোস গভোজডিচ (ৰাজকুমাৰ হিচাপে)
ষ্টিফেন চেইটজ (জৰিংগেল হিচাপে)

মুক্তি

উত্তৰ আমেৰিকাত ছবিখন Grimm's Fairy Tales for Adults নামেৰে বহুলভাৱে মুক্তি দিয়া হৈছিল। ই আমেৰিকা আৰু কানাডাত ১.১ নিযুত ডলাৰ উপাৰ্জন কৰিছিল।

নিউয়ৰ্ক টাইমছে ছবিখনৰ সমালোচনা কৰি কৈছিল যে, "এইখন আজিৰ দিনত আমি পাই থকা যিকোনো যৌন ছবি বা ষ্ট্ৰিপটিজৰ দৰেই পূৰ্ণবয়স্কসকলৰ বাবে উপযোগী।"

তথ্যসূত্ৰ

বাহ্যিক সংযোগ

শ্ৰেণী:সাধুকথা
শ্ৰেণী:ইংৰাজী চলচ্চিত্ৰ
দণ্ডকাৰণ্য

দণ্ডকাৰণ্য হৈছে ৰামায়ণত উল্লিখিত এক ঐতিহাসিক স্থান। এই ঠাইক বৰ্তমানৰ ভাৰতৰ ছত্তীসগঢ়ৰ বাস্তাৰ ক্ষেত্ৰত অৱস্থিত এক অঞ্চলৰ সৈতে চিহ্নিত কৰা হয়। এই অঞ্চলে পশ্বিমে অবুঝমাৰ পাহাৰ আৰু পূবে পূৰ্বঘাট পৰ্বতমালাক সাঙুৰি প্ৰায় ৩৫,৬০০ বৰ্গ মাইল (৯২,২০০ বৰ্গ কি.মি.) মাটিকালি আগুৰি আছে। এই অঞ্চলত তেলেংগানা, অন্ধ্ৰপ্ৰদেশ, ছত্তীসগঢ় আৰু উৰিষ্যাৰ অংশ সন্নিৱিষ্ট। দণ্ডকাৰণ্য উত্তৰৰ পৰা দক্ষিণলৈ প্ৰায় ২০০ মাইল (৩০০ কি.মি.) আৰু পূবৰ পৰা পশ্চিমলৈ প্ৰায় ৩০০ মাইল (৫০০ কি.মি.) জুৰি বিস্তৃত। সংস্কৃত ভাষাত দণ্ডকাৰণ্যৰ অৰ্থ হৈছে শাস্তিৰ অৰণ্য। মধ্য প্ৰদেশৰ বালাঘাট জিলা আৰু মহাৰাষ্ট্ৰৰ ভাণ্ডাৰা, গণ্ডিয়া আৰু গড়চিৰ'লি জিলা প্ৰাচীন কালৰ দণ্ডকাৰণ্যৰ অন্তৰ্ভুক্ত।

নামৰ ব্যুৎপত্তি

দণ্ডকাৰণ্যৰ সন্ধি ভাঙিলে দণ্ডক আৰু অৰণ্য শব্দ দুটা পোৱা যায়। দণ্ডক হৈছে ৰামায়ণত উল্লেখ কৰা এখন অৰণ্যৰ নাম। এই দণ্ডকাৰণ্য (দণ্ডকৰ অৰণ্য) হৈছে ৰাক্ষস দণ্ডকৰ বাসস্থান। ৰামায়ণৰ মতে ইয়াত বহুতো মাৰাত্মক প্ৰাণী আৰু ৰাক্ষস আছিল। নিৰ্বাসিত ব্যক্তিসকলে ইয়াত বাস কৰিছিল আৰু ঋষিসকলে বিন্ধ্য পৰ্বতমালা পাবলৈ ইয়াক অতিক্ৰম কৰিব লগা হৈছিল। ৰাম, তেওঁৰ পত্নী সীতা আৰু তেওঁৰ ভাতৃ লক্ষ্মণে চৈধ্য বছৰ বনবাসৰ প্ৰাৰম্ভিক বছৰবোৰ অঞ্চলটোৰ চাৰিওফালে ভ্ৰমি ফুৰি অতিবাহিত কৰিছিল। এই অঞ্চলটোৰ সিংহভাগ ভাৰতীয় ছত্তীশগড় ৰাজ্যত অৱস্থিত।

তথ্য সংগ্ৰহ

শ্ৰেণী:ৰামায়ণৰ স্থানসমূহ
বিদ্যাপতি ধাম

বিদ্যাপতি ধাম (মৈথিলী: विद्यापति धाम) হৈছে ভগৱান শিৱক উৎসৰ্গিত এখন প্ৰখ্যাত হিন্দু ধৰ্মীয় স্থান। এই ধামখন মৈথিলী সাহিত্যৰ মহান কবি বিদ্যাপতিৰ সৈতে ওতপ্ৰোতভাৱে জড়িত আৰু ইয়াক বিদ্যাপতিৰ নিৰ্বাণ স্থান হিচাপেও গণ্য কৰা হয়। এই ধৰ্মস্থানখন ভাৰতৰ বিহাৰ ৰাজ্যৰ মিথিলা অঞ্চলৰ অন্তৰ্গত সমস্তিপুৰ জিলাৰ বিদ্যাপতি নগৰ গাঁৱত অৱস্থিত। মন্দিৰ প্ৰাঙ্গণত অৱস্থিত শিৱলিঙ্গত পবিত্ৰ জলাভিষেক অৰ্পণ কৰাৰ বাবে এই স্থান অঞ্চলটোত বিশেষভাৱে প্ৰসিদ্ধ। এই ধামখন বালেশ্বৰ স্থান নামেও পৰিচিত।

বৰ্ণনা

বিদ্যাপতি ধাম হৈছে মিথিলা অঞ্চলৰ ইতিহাস আৰু লোককথাৰ সৈতে জড়িত এখন গুৰুত্বপূৰ্ণ ধৰ্মীয় স্থান। জনশ্ৰুতি অনুসৰি, মহান মৈথিলী কবি বিদ্যাপতিয়ে নিজৰ জীৱনৰ শেষ সময় এই স্থানতে অতিবাহিত কৰিছিল।

বিদ্যাপতি ধাম কেৱল এটা ধৰ্মীয় স্থানেই নহয়, ই মিথিলা অঞ্চলৰ সাহিত্যিক আৰু সাংস্কৃতিক পৰিচয়ৰো এক গুৰুত্বপূৰ্ণ প্ৰতীক। এই স্থানখন মৈথিলী ভাষা, ভক্তি সাহিত্য আৰু লোকবিশ্বাস সংৰক্ষণ আৰু প্ৰচাৰত উল্লেখযোগ্য ভূমিকা পালন কৰি আহিছে।

লোককথা

লোককথা অনুসৰি, এই স্থানখন ভগৱান শিৱ, তেওঁৰ ভক্ত বিদ্যাপতি আৰু মা গঙ্গাৰ সৈতে জড়িত। কোৱা হয় যে গঙ্গা দেৱীক সাক্ষাৎ কৰিবলৈ যাত্ৰাৰ সময়ত বিদ্যাপতি এই স্থানত ভাগৰি পৰিছিল। তেতিয়া মা গঙ্গাই নিজে এই স্থানলৈ আহি নিজৰ ভক্তক সাক্ষাৎ কৰিছিল।

মন্দিৰ প্ৰশাসনৰ মতে, জীৱনৰ অন্তিম সময়ত বিদ্যাপতি গঙ্গা নদী অভিমুখে যাত্ৰা কৰিছিল। এই স্থানত আহি তেওঁ অত্যন্ত ক্লান্ত হৈ পৰে আৰু এগৰাকী গোৱালকক গঙ্গা নদী কিমান দূৰত আছে বুলি সোধে। গোৱালকে উত্তৰ দিয়ে যে নদীখন প্ৰায় আঢ়ৈৰ পৰা তিনি কোষ দূৰত। এই কথা শুনি বিদ্যাপতিয়ে কয়—যদি মই ইমান দূৰৰ পৰা গঙ্গাক মাতিব পাৰোঁ, তেন্তে মা গঙ্গাই কিয় ইয়ালৈ আহিব নোৱাৰে? জনশ্ৰুতি অনুসৰি, তাৰ পিছতেই গঙ্গা নদীৰ প্ৰৱাহ এই স্থানলৈ আহে আৰু বিদ্যাপতিয়ে ইয়াতেই জীৱনৰ শেষ মুক্তি লাভ কৰে। এই কাৰণেই এই স্থানখন বিদ্যাপতিৰ নিৰ্বাণ স্থান হিচাপে জনপ্ৰিয় হৈ উঠে।

তথ্যসূত্ৰ

Category:হিন্দু মন্দিৰ
গীতাঞ্জলি শ্ৰী

গীতাঞ্জলি শ্ৰী (তেখেত গীতাঞ্জলি পাণ্ডে নামেৰেও জনাজাত, আৰু তেখেতে মাকৰ প্ৰথম নাম শ্ৰীক শেষ নাম হিচাপে লৈছে।) গ্ৰন্থখনক ইংৰাজীলৈ অনুবাদ কৰিছিল নীতা কুমাৰে। অনূদিত এই গ্ৰন্থখন ২০১৭ চনত নিয়োগী বুকছে পুনৰ প্ৰকাশ কৰিছিল। তেখেতৰ পঞ্চমখন উপন্যাস ৰেত সমাধিৰ (২০১৮) ইংৰাজীলৈ অনুবাদ কৰিছে ডেইজি ৰকৱেলে। Tomb of Sand শিৰোনামৰ এই উপন্যাসখনে ২০২২ চনত আন্তঃৰাষ্ট্ৰীয় বুকাৰ বঁটা লাভ কৰিছে। তেখেতে প্ৰেমচান্দৰ সমালোচনাত্মক গ্ৰন্থও ৰচনা কৰিছে।

ব্যক্তিগত জীৱন

গীতাঞ্জলি উত্তৰ প্ৰদেশৰ বিভিন্ন চহৰত ডাঙৰ-দীঘল হৈছিল, কাৰণ তেখেতৰ পিতৃ এজন প্ৰশাসনিক বিষয়া আছিল। উত্তৰ প্ৰদেশৰ এই প্ৰতিপালনৰ সময়ছোৱাত তেখেতে ইংৰাজী ভাষাত লিখিত শিশু-উপযোগী গ্ৰন্থ পঢ়াৰ সুযোগ-সুবিধা নাপাইছিল। ইংৰাজী গ্ৰন্থৰ এই অভাৱটোৱে তেখেতৰ লগত হিন্দী ভাষাৰ এক চহকী সংযোগ স্থাপন কৰা বুলি দাবী কৰে।

তেখেতৰ উপন্যাস মাইৰ ইংৰাজী অনুবাদে তেখেতক খ্যাতিৰ দিশে আগুৱাই লৈ যায়। উপন্যাসখনত উত্তৰ ভাৰতীয় মধ্যবিত্ত পৰিয়ালৰ তিনিটা প্ৰজন্মৰ নাৰী আৰু তেওঁলোকৰ চৌপাশৰ পুৰুষসকলৰ বিভিন্ন অনুষংগ সামৰি লোৱা হৈছে। ছাৰ্বিয়ান আৰু কোৰিয়ানকে ধৰি কেইবাটাও ভাষালৈ 'মাই' অনূদিত হৈছে। সাহিত্য একাডেমী অনুবাদ বঁটা লাভ কৰা নীতা কুমাৰেও গ্ৰন্থখনক ইংৰাজীলৈ অনুবাদ কৰিছে আৰু বছিৰ উনৱানে ইংতিজাৰ হুছেইনৰ প্ৰস্তাৱনাৰে মাইক উৰ্দু ভাষালৈ অনুবাদ কৰিছে। গ্ৰন্থখনক ইংৰাজীলৈ ডেইজী ৰকৱেলে টম্ব অৱ ছেণ্ড হিচাপে। ফৰাচী ভাষালৈ গ্ৰন্থখন এনি মণ্টাউটে ৰেট সমাধি; অউ-ডেলা দে লা ফ্ৰণ্টিয়েৰ নামেৰে অনুবাদ কৰিছে। ২০২২ চনৰ এপ্ৰিল মাহত টম্ব অৱ ছেণ্ডে আন্তঃৰাষ্ট্ৰীয় বুকাৰ বঁটা লাভ কৰে।

শৈক্ষিক প্ৰকাশন

Between Two Worlds: An Intellectual Biography of Premchand
"Premchand and Industrialism: A Study in Attitudinal Ambivalence", The Indian Economic and Social History Review, XIX(2), 1982
"Premchand and the Peasantry: Constrained Radicalism", Economic and Political Weekly, XVIII(26), 25 June 1983.
"The North Indian Intelligentsia and the Hindu-Muslim Question"

বঁটা আৰু সন্মান

গীতাঞ্জলি শ্ৰীয়ে ইন্দু শৰ্মা কথা সন্মান বঁটা লাভ কৰিছে। আৰু পৰৱৰ্তী সময়ত গ্ৰন্থখনে উক্ত বঁটা লাভ কৰে।

তথ্য সংগ্ৰহ

শ্ৰেণী:ঔপন্যাসিক
শ্ৰেণী:সাহিত্যিক
শ্ৰেণী:ভাৰতীয় সাহিত্যিক
শ্ৰেণী:বুকাৰ বঁটা বিজয়ী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
২০২২ চনত অসমৰ বানপানী

২০২২ চনৰ মে’ মাহত উত্তৰ-পূব ভাৰতৰ অসমত মাৰাত্মক বানপানীৰ সৃষ্টি হৈছিল। ৬ লাখ ৫০ হাজাৰতকৈ অধিক লোকক ঘৰৰ পৰা উচ্ছেদ কৰাৰ লগতে ২৫ জন লোক নিহত হোৱাৰ খবৰ পোৱা গৈছে।তিনিদিনীয়া ধাৰাসাৰ বৰষুণৰ ফলত ব্ৰহ্মপুত্ৰ নদীৰ পাৰ ফাটি যোৱাৰ পিছত ১৯০০ খন গাঁও ডুব যায়।

জুন মাহৰ ভিতৰত ৰাজ্যখনত দ্বিতীয়টো বানপানীৰ ফলত অধিক লোকে ক্ষতিগ্ৰস্ত হোৱাৰ লগতে প্ৰাণ কাঢ়ি লৈছে। আই এম ডিৰ মতে, ইয়াৰ মূল কাৰণ আছিল সমগ্ৰ ৰাজ্যত অতিৰিক্ত বৰষুণ।

ঘটনাসমূহ

২০২২ চনৰ মে’ মাহত সমগ্ৰ ৰাজ্যত স্বাভাৱিকতকৈ অধিক বৰষুণৰ বাবেই বানপানীৰ সৃষ্টি হৈছিল। ২৫ মে’ লৈকে ৬ লাখতকৈ অধিক লোক আক্ৰান্ত হৈছে আৰু ২৫ জন লোকে প্ৰাণ হেৰুৱাইছে। অসম ৰাজ্যিক দুৰ্যোগ ব্যৱস্থাপনা প্ৰাধিকৰণৰ তথ্য অনুসৰি সমগ্ৰ ৰাজ্যতে হাজাৰ হাজাৰ গাঁও আৰু ৬০ হাজাৰ হেক্টৰতকৈ অধিক (৬০০ কিলোমিটাৰ বৰ্গফুট) শস্যৰ ভূমি ক্ষতিগ্ৰস্ত হৈছে। ৰাজ্যজুৰি কৰ্তৃপক্ষই কেইবাটাও সাহায্য শিবিৰ আৰু বিতৰণ কেন্দ্ৰ চলাই হাজাৰ হাজাৰ লোকক আশ্ৰয় দিছে। বানপানী আৰু ভূমিস্খলনৰ ফলত ৰে’ল লাইনতো ক্ষতিগ্ৰস্ত হৈছিল।

২০২২ চনৰ ১৭ জুনলৈকে অসম আৰু মেঘালয়ত বানপানী আৰু ভূমিস্খলনত ২০ জন লোকৰ মৃত্যু হোৱাৰ খবৰ আহিছিল।

১৯ জুনলৈকে বানপানীৰ ফলত ৩০ লাখতকৈ অধিক লোক (ৰাজ্যৰ জনসংখ্যাৰ প্ৰায় ১০%) ক্ষতিগ্ৰস্ত হৈছে আৰু মৃত্যুৰ সংখ্যা ৬২ লৈ বৃদ্ধি পাইছে। ব্ৰহ্মপুত্ৰ নদী আৰু ইয়াৰ উপনৈ জিয়া-ভৰালী, পুঠিমাৰী, মানস, বেকী, আৰু বৰাক উপত্যকাৰ নদী বৰাক আৰু কুছিয়াৰা, আটাইকেইখনেই বিপদ স্তৰৰ ওপৰেৰে বৈ আছিল।

তথ্য সংগ্ৰহ

শ্ৰেণী:দুৰ্যোগ
শ্ৰেণী:ব্ৰহ্মপুত্ৰ নদী
আশ্ৰফ ঘানী

আশ্ৰফ ঘানী আহমদজাই (, ১৯৪৯ চনৰ ১৯ মে'ত জন্ম) হ'ল আফগানিস্তানৰ বৰ্তমানৰ ৰাষ্ট্ৰপতি। শিক্ষাত তেওঁ এজন নৃতত্ত্ববিদ। ৰাষ্ট্ৰপতি পদত অধিষ্ঠিত হোৱাৰ পূৰ্বে ঘানী আছিল আফগানিস্তান চৰকাৰৰ বিত্তমন্ত্ৰী তথা কাবুল বিশ্ববিদ্যালয়ৰ আচাৰ্য। ১৯৯১ চনত আশ্ৰফ ঘানীয়ে বিশ্ব বেংকত কাম কৰিবলৈ আৰম্ভ কৰিছিল।

প্ৰাৰম্ভিক জীৱন

১৯৪৯ চনৰ ১৯ মে'ত আফগানিস্তানৰ লোগাৰ প্ৰদেশত ঘানীৰ জন্ম হৈছিল। ঘানী আছিল আহমদজাই পশতু জনজাতিৰ।

বীৰুটৰ আমেৰিকান বিশ্ববিদ্যালয়ৰ পৰা ১৯৭৩ চনত ঘানীয়ে স্নাতক ডিগ্ৰী আৰু ১৯৭৭ চনত স্নাতকোত্তৰ ডিগ্ৰী লাভ কৰে। লেবানীজ খ্ৰীষ্টিয়ান পৰিয়ালত ৰুলা শাদীৰ জন্ম হৈছিল। আশ্ৰফ ঘানী আৰু ৰুলা ঘানী হ'ল দুই সন্তানৰ পিতৃ-মাতৃ। পুত্ৰজনৰ নাম হ'ল মাৰিয়াম আৰু কন্যাজনীৰ নাম হ'ল তাৰিক।

কৰ্ম জীৱন

২০০২ চনত আফগানিস্তানলৈ প্ৰত্যাবৰ্তনৰ পূৰ্বে তেওঁ বিশ্ব বেংকত কৰ্মৰত আছিল। জুলাই, ২০০২ৰ পৰা ডিচেম্বৰ, ২০০৪ লৈকে তেওঁ আফগানিস্তানৰ বিত্ত মন্ত্ৰণালয়ৰ প্ৰধানৰ দায়িত্বত থাকি তালিবান চৰকাৰৰ সৃষ্ট অৰ্থনৈতিক সঙ্কট দূৰীকৰণৰ কাম কৰি যায়।

২০০৯ চনৰ ৰাষ্ট্ৰপতি নিৰ্বাচনত তেওঁ চতুৰ্থ স্থানত আছিল। তেওঁৰ প্ৰতিদ্বন্দ্বী আছিল হামিদ কাৰজাই, আব্দুল্লাহ ওৰামাজান বাছাৰদোষ্ট। ২০১৪ চনৰ ৰাষ্ট্ৰপতি নিৰ্বাচনৰ প্ৰথম পৰ্বৰ ভোটত ৩১.৫০% ভোট লাভ কৰি দ্বিতীয় স্থানত আছিল। আব্দুল্লাহে লাভ কৰিছিল ৪৫.০০% ভোট। ফলশ্ৰুতিত পুনৰায় নিৰ্বাচনৰ প্ৰয়োজন হয়।

তেওঁ হৈছে আফগানিস্তানৰ ত্ৰয়োদশ ৰাষ্ট্ৰপতি, দপ্তৰৰ দায়িত্ব গ্ৰহণ কৰে ২০১৪ চনৰ ২৯ ছেপ্তেম্বৰত। তেওঁৰ পূৰ্বসূৰী আছিল হামিদ কাৰজাই। ইয়াৰ পূৰ্বে তেওঁ ২২ ডিচেম্বৰ ২০০৪ ৰ পৰা ২১ ডিচেম্বৰ ২০০৮ লৈ কাবুল বিশ্ববিদ্যালয়ৰ আচাৰ্য (পূৰ্বসূৰী হাবিবুল্লাহ হাবিব) আৰু ২ জুন ২০০২ ৰ পৰা ১৪ ডিচেম্বৰ ২০০৪ লৈ বিত্ত মন্ত্ৰী (পূৰ্বসূৰী হেদায়ত আমিন আৰছালা) আছিল।

অন্যান্য

আফগান নাগৰিকৰ ৰাষ্ট্ৰীয় কৰ্মকাণ্ডত যোগদানৰ সক্ষমতা বৃদ্ধিৰ লক্ষ্যৰে ২০০৫ চনত প্ৰতিষ্ঠিত এটি সংগঠনৰ তেওঁ সহ-প্ৰতিষ্ঠাতা আছিল। ২০০৫ চনত টেড বাৰ্তাত আফগানিস্তানৰ ন্যায় ভংগ হোৱাত ৰাষ্ট্ৰৰ পুণঃগঠনৰ কথা কয়। তেওঁ জাতিসংঘ উন্নয়ন কৰ্মসূচীৰ সদস্য। ২০১৩ চনৰ অন-লাইন ভোটত বিশ্বৰ শীৰ্ষ ১০০জন বুদ্ধজীবীৰ ভিতৰত ৰিচাৰ্ড ডকিন্সৰ পিছত তেওঁৰ অৱস্থান আছিল দ্বিতীয়। এই ভোট প্ৰক্ৰিয়া ফৰেইন পলিচি আৰু প্ৰছপেক্ট সাময়িকীৰ মাধ্যমত পৰিচালিত হৈছিল। ইয়াৰ পূৰ্বে ২০১০ চনতো একে ভোট প্ৰক্ৰিয়াত তেওঁৰ নাম অন্তৰ্ভুক্ত আছিল।

তথ্য সূত্ৰ

বাহ্যিক সংযোগ

Islamic Republic of Afghanistan: Office of the President
Pro
Afghan Elections Dossier – Ashraf Ghani, August 2009 – Radio France Internationale
Ashraf Ghani at TED link= this at Wikidata|text-top|less|Edit this at Wikidata
AFGHANISTAN’S THEORIST-IN-CHIEF; President Ashraf Ghani is an expert on failed states. Can he save his country from collapse? 4 July 2016 The New Yorker issue by George Packer

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
শ্ৰেণী:আফগানিস্তানৰ ব্যক্তি
আজিৰ মানুহ

আজিৰ মানুহ হিতেশ ডেকাৰ দ্বাৰা ৰচিত এখন সামাজিক উপন্যাস। ১৯৯৮ চনৰ পৰা গুৱাহাটী বিশ্ববিদ্যালয়ে ‘আজিৰ মানুহ’ নামৰ এই উপন্যাসখনি স্নাতক শ্ৰেণীৰ পাঠ্য হিচাপে দিছিল।

উদ্ধৃতি

প্ৰাদেশিকতা যে সঙ্কীৰ্ণতা তাক স্বীকাৰ কৰোঁ; কিন্তু নিজৰ অস্তিত্ব পাহৰি যোৱা টো যে সম্পূৰ্ণ বাতুলতা তাক অস্বিকাৰ কৰোঁ কেনেকৈ?
অজ্ঞাত শক্তিৰ ওপৰত সকলো দোষ আৰোপ কৰি অগণন হোজা খেতিয়কে যুগে যুগে, বাৰে বাৰে, শত শত লাঞ্ছনা-গঞ্জনা আৰু অত্যাচাৰ সহি আহিছে। মানুহে মানুহৰ ওপৰত কৰা অত্যাচাৰক ভগৱানৰ অভিপ্ৰায় বুলি চিৰকাল মূৰ নত কৰি আহিছে এই হোজা মানুহবোৰে। কোনোদিনে চেষ্টা কৰা নাই তেওঁলোকৰ দুখ ভগৱানৰ অভিপ্ৰেত নে মানুহৰ ইচ্ছাকৃত তাক জানিবলৈ। হায়ৰে অবোধ মানৱ!
শাস্ত্ৰে কৈছে যে যুৱতী নাৰীৰ সঙ্গত পুৰুষৰ বাস নিষেধ। আনকি জী, ভনীৰ সঙ্গতো থকা অবিধেয়।
যেতিয়া মানুহে অন্তৰত এটা তীব্ৰ আঘাত পায় তেতিয়া সি আশ্ৰয় লয় ধৰ্মৰ নতুবা আশ্ৰয় লয় সাহিত্যৰ।
মানুহে এইটো মনত ৰখা উচিত যে মেকুৰীৰ তামচাত এন্দুৰৰ মৰণ। তাৰ উপৰি কাটিলেও কটাঘাত কলাখাৰ ঘহাটো অমাৰ্জনীয়।
মাছ মাৰিবলৈ ইচ্ছা নাথাকিলে মিছাকৈ বৰশীত টোপ পেলাব নেলাগে। তাত নিজৰো হয় সময় নষ্ট আৰু মাছৰো হয় মহাকষ্ট।
মটৰ গাড়ী নাইবা ভাল ঘৰ-বাৰী য'তে ত'তে পোৱা যায় ধন দিলে; কিন্তু মনুষ্যত্ব বোলা বস্তুটো পোৱা নাযায় ধন দিলেই- তাৰবাবে শিক্ষা আৰু সাধনাৰ দৰ্কাৰ।
তিৰোতাই সকলোৰে লগত বঞ্চিব পাৰে, কেৱল নোৱাৰে অন্যমনস্কঞ্জ পুৰুষৰ লগত।
মিলন? আমাৰ মিলন চিৰন্তন। শুনা নীলি, দেহৰ মিলনতো আচল মিলন নহয়। আত্মাৰ মিলনহে আচল মিলন। তোমাৰ মোৰ দেহৰ মিলন হোৱা নাই সঁচা, কিন্তু মই চিৰদিন তোমাৰ আৰু তুমি চিৰদিন মোৰ। এই মিলন মনৰ মিলন-আত্মাৰ মিলন। ই বৰ্হিজগতৰ মিলন নহয়-এই মিলন অন্তৰ্জগতৰ।
যুগে যুগে মহাপুৰুষে ৰিঙিয়াই কৈছে-অন্যায়ক জয় কৰিবা ন্যায়েৰে। নাৰীক জয় কৰিবা হৃদয়েৰে।

দেৱতাৰ পূজা অন্তৰেৰে হয় নীলি-বাহিৰত বেল, তুলসী পাত দিলেই নহয়। পূজা কৰা যায় হৃদয়েৰে-শৰীৰৰে নহয়।

উৎস

শ্ৰেণী:অসমীয়া গ্ৰন্থ
নীলাক্ষি চলিহা গগৈ

নীলাক্ষি চলিহা গগৈ অসমৰ এগৰাকী চিকিৎসক আৰু লেখক। তেখেতৰ প্ৰথম কাব্য সংকলন শব্দৰ সুগন্ধি জুনুকা। মোৰ স্বপ্ন-দুঃস্বপ্নৰ মেডিকেল কলেজ,নিৰঞ্জনা নৈৰ জোন,ঐয়া মোৰ ডিব্ৰু-ছৈখোৱা,ডাৰ্ক চকলেট ,গংগাক ধুৱাই গা আদি তেখেতৰ উল্লেখযোগ্য প্ৰকাশিত গ্ৰন্থ।অসম সাহিত্য সভাৰ ২০-২৩ বৰ্ষৰ বাসন্তী বৰদলৈ বঁটাৰে সন্মানিত।

উদ্ধৃতি

ঐয়া মোৰ ডিব্ৰু-ছৈখোৱা

আচলতে অন্ধবিশ্বাস, কুসংস্কাৰৰ বিপৰীতে মানুহৰ মাজত বৰ্তি থকা প্ৰেম-ভালপোৱা আৰু অকৃত্ৰিম সৰলতাইহে ভাগি যোৱা মনবোৰত আশাৰ সঞ্চাৰ কৰিব পাৰে।জীৱনক প্ৰকৃত সুখেৰে সমৃদ্ধ কৰিব পাৰে।
মনৰ দুৰ্বলতাবোৰেই আচলতে ভূত-প্ৰেত সকলো। অনৰ্থক হিংসা,খিয়লা-খিয়ালীবোৰেই হ'ল সহজ-সৰল মানুহবোৰৰ অপদেৱতা।তাৰ বিপৰীতে তোমালোকৰ বুকুৰ গভীৰত লুকাই থকা প্ৰেম,ভালপোৱা,সাহস,শুভ চিন্তা - এইবোৰেই হ'ল সুস্থ মানুহ আৰু সুস্থ সমাজৰ পালক,ৰক্ষক আৰু দেৱতা।
গীতা, বাইবেল আদি ধৰ্মগ্ৰন্থ নপঢ়াকৈয়ে,নুবুজাকৈয়ে গছে মানুহক ছাঁ দিয়ে।গছবোৰ আচলতে পৃথিৱীৰ সকলো ধৰ্মৰেই দীক্ষিত। পৃথিৱীৰ সকলো ধৰ্মৰে প্ৰকৃত আৰু বিশ্বস্ত শিক্ষা;সকলো ধৰ্মৰেই মূলতঃ যি বাণী মানুহৰ জীৱনলৈ বিস্তাৰিত হয়,সেই মহৎ বাণী গছৰ সেউজীয়াবোৰেই দিয়ে।
প্ৰকৃতি আচলতে মানুহতকৈও ধৈৰ্যশীল আৰু নিৰাপদ।কেৱল গছ-গছনিয়ে নহয়,বনৰ জীৱ-জন্তুবোৰো তেনেকুৱাই।মানুহে জন্তুবোৰৰ পৰাও অনেক শিকিবলগীয়া আছে।
আচলতে হাতী আৰু মানুহৰ মাজত বুজাপৰা আছে।হাতীয়ে মানুহক সহায় কৰি দি সুখী হয়।কাঠ টানোতে সিহঁতৰ শাৰীৰিক কষ্ট হয়,সেইটো সঁচা কথা, কিন্তু সেই ধৰণে কষ্ট কৰি,নিজৰ ভিতৰৰ শক্তি ব্যৱহাৰ কৰি সিহঁত সুখী হয়,শৰীৰ পাতল অনুভৱ কৰে।এই কৰ্মই সিহঁতক মানসিক শান্তি প্ৰদান কৰে।এয়াতো হাতীৰ ধৰ্ম।
কিন্তু অৰণ্যই সাবটি থকা মানুহবোৰক অৰণ্যই শিক্ষা দিব পাৰে,প্ৰকৃতিয়ে জ্ঞান দিব পাৰে।সেই জ্ঞানেৰে মানুহ প্ৰকৃতিৰ সৈতে সহাৱস্থান কৰিবলৈও সাহসী হৈ উঠিব পাৰে।
মা সদায় মা হয়।মা সদায় চিৰনমস্যা,অনন্যা আই।সেই আই ধৰিত্ৰীত বিদ্যমান।আই প্ৰকৃতিৰ দৰে সেউজ।কুলি-কেতেকীৰ মাততো দয়াশীলা আই।

উৎস
বালুচড়ী শাড়ী

বালুচড়ী পশ্চিমবংগৰ প্ৰসিদ্ধ শাড়ী, ভাৰতৰ ভৌগোলিক স্বীকৃতি আৰু বয়নশৈলীত জাতীয় পুৰস্কাৰ প্ৰাপ্ত শিল্পকৰ্ম। আঁচলত বিবিধ পৌৰাণিক আৰু অন্যান্য নক্সা-গঁঠা এই শাড়ী আভিজাত্যৰ প্ৰতীক হিচাপে গণ্য কৰা হয়। বালুচড়ী শাড়ী তৈয়াৰ কৰোঁতে প্ৰায় ১ সপ্তাহ বা তাতোকৈ বেছি সময় লাগে। এই শাড়ী ভাৰতৰ ভৌগলিক পৰিচায়কৰ ইঙ্গিত দিয়ে।

ইতিহাস

মুৰ্চিদাবাদ জিলাৰ বেলুচড় গাঁৱৰ নামেৰে এই শাড়ীৰ নাম বেলুচড়ী শাড়ী হৈছে। নবাব মুৰ্চিদকুলি খানৰ উদ্যোগত এই শিল্পৰ বিপুল উন্নতি হৈছিল। গংগা নদীৰ বানপানীয়ে এই গাওঁ বিধ্বস্ত কৰাত শিল্পীসকলে বাংকুৰা জিলাৰ বিষ্ণুপুৰত আশ্ৰয় লয়। তাত মল্ল ৰজাৰ পৃষ্ঠপোষণত এই শিল্পৰ সমৃদ্ধি ঘটে। মল্ল ৰজাৰ সময়ত নিৰ্মাণ টেৰাকোটাৰ মন্দিৰ আৰু অন্যান্য শিল্পৰ প্ৰভাব এই শাড়ীৰ নক্সাত পৰে। পিছত ব্ৰিটিছৰ শাসনকালত অন্যান্য দেশীয় বয়নশিল্পৰ দৰে বালুচড়ীও দুৰ্দশাগ্ৰস্ত হয়। বিশ শতিকাৰ প্ৰথম ফালে বিখ্যাত শিল্পী সুভো ঠাকুৰৰ উদ্যোগত এই শাড়ীৰ বাণিজ্যিক বিস্তাৰ ঘটে।

পদ্ধতি

এই শাড়ী মূলতঃ ৰেচমৰ শাড়ী, যদিও পিছত কপাহৰ পৰা আদি কৰি তাঁতৰ বালুচড়ী আৰু আজিকালি বাঁহ, কল ইত্যাদি গছৰ পৰা প্ৰস্তুত কৰা সুতাৰ পৰা জৈৱ বালুচড়ীও তৈয়াৰ কৰা হৈছে। এখন শাড়ী তৈয়াৰ কৰাত দুজন কাৰিগৰক এক সপ্তাহ বা বেছি সময় লাগে। প্ৰথমে লেটাৰ পৰা ৰেচম সংগৃহীত হয়, পিছত ইয়াক ছ'ডা আৰু গৰম পানীত সিজাই লোৱা হয় আৰু আম্লিক ৰঞ্জকেৰে ৰং কৰা হয়। তাৰপিছত দুদিশে টানি লোৱা হয়,যাতে সুতাৰ পৰা কাপোৰ প্ৰস্তুত কৰিব পাৰি। শাড়ীৰ নক্সাবোৰ কাগজত আঁকি পাঞ্চিং কাৰ্ডৰ সহায়ত শাড়ীত বহাই দিয়া হয়। বৰ্তমানে পৰিবেশ বচাবলে নানা জৈৱ ৰঙো ব্যৱহৃত হৈছে।

প্ৰকাৰ

ৰেচমৰ বালুচড়ীত নিত্য নতুন পৰীক্ষা-নিৰীক্ষাৰ ফলত অনেক ধৰণৰ শাড়ী তৈয়াৰ হৈছে। এক বা দুই ৰঙৰ সাধাৰণ বালুচড়ী, ৰঙত জিকমিকাই থকা মীনাকৰী বালুচড়ী, গুৰুদাস লক্ষ্মণ আৱিষ্কৃত স্বৰ্ণচড়ী, অমিতাভ পালৰ সৃষ্টি ৰূপশালী আৰু মধুমালতী, অমিত লক্ষ্মণৰ সৃষ্টি ধ্ৰুপদী বালুচড়ী ইত্যাদি ইয়াৰ নানা প্ৰকাৰ।

লগতে চাওক

Baluchari Sari Bengali Delight, Utsavpedia
Pride of Bengal – Baluchari Sarees , Silk Mark
Making of baluchari Sari from Bishnupur Bankura West Bengal, YouTube

তথ্য সংগ্ৰহ

শ্ৰেণী:পশ্চিম বংগৰ ভৌগলিক সূচক
শ্ৰেণী:বস্ত্ৰ
শ্ৰেণী:ভাৰতৰ হস্তশিল্প
পন্তেহা আবৰেছি

পন্তেহা আবৰেছি (পাৰ্চী: پان تانآ ابارشی; জন্ম ১৯৯৯) কানাডাত জন্মগ্ৰহণ কৰা এগৰাকী আমেৰিকান মাল্টি-ডিচিপ্লিনাৰী শিল্পী আৰু সংগ্ৰাহক। তেওঁ মূলতঃ ইনষ্টলেচন আৰ্ট, ভিডিঅ' আৰ্ট আৰু পাৰফৰমেন্স আৰ্টৰ ভিতৰত কাম কৰে। তেওঁলোক জামাইকান আৰু ইৰাণী বংশৰ আৰু তেওঁলোকৰ দীৰ্ঘদিনীয়া ৰোগ আৰু অক্ষমতাৰ বিষয়ে কাম কৰি আহিছে। আবৰেছিৰ ঘৰ কেলিফৰ্ণিয়াৰ লছ এঞ্জেলছত। আবৰেছিৰ মাক জামাইকান আৰু পিতৃ ইৰাণী; তেওঁলোকক প্ৰধানকৈ তেওঁলোকৰ অকলশৰীয়া পিতৃয়ে ডাঙৰ-দীঘল কৰিছিল। আবৰেছিৰ জিনীয় তেজৰ বিকাৰ সহিতে জন্ম হৈছিল, যাৰ নাম, চিকেল চেল জিৰ' বিটা থেলাছেমিয়া, যিয়ে দীৰ্ঘদিনীয়া বিষ আৰু বয়স বঢ়াৰ লগে লগে অধিক বিষৰ সৃষ্টি কৰে।

আবৰেছিয়ে ইউনিভাৰ্চিটি অৱ চাদাৰ্ন কেলিফৰ্ণিয়াত (ইউ এছ চি) ৰস্কি স্কুল অৱ আৰ্ট এণ্ড ডিজাইনত অধ্যয়ন কৰিছিল।

আবৰেছিয়ে দীৰ্ঘদিনীয়া ৰোগৰ অভিজ্ঞতা ব্যৱহাৰ কৰি চিকিৎসা হিংসা, প্ৰতিনিধিত্ব, বস্তুগততা আৰু অধিক ধাৰণা ইত্যাদি পৰীক্ষা কৰে।

২০২০ চনৰ জানুৱাৰী মাহত আবৰেছি বিচ মেগাজিনৰ কভাৰত আছিল (২০২০ চনৰ বসন্ত, ৮৬ সংখ্যা)। ২০২০ চনৰ বসন্ত কালত তেওঁলোকে শিল্প গ্ৰন্থ পান্তেহা আবৰেশী: আই এম ইনছাইড দ্য বডি (স্মিং স্মিং বুকছৰ দ্বাৰা প্ৰকাশিত) প্ৰকাশ কৰে। আবৰেছীক ২০২১ চনৰ ভিএছএ ইমাৰ্জিং আৰ্টিষ্ট প্ৰতিযোগিতা, কেনেডি চেণ্টাৰৰ দ্বাৰা সন্মানিত কৰা হয়।

তথ্য সূত্ৰ

শ্ৰেণী:কানাডাৰ ব্যক্তি
শ্ৰেণী:চিত্ৰশিল্পী
মাচামি নাগাচাৱা

মাচামি নাগাচাৱা (ইংৰাজী: Masami Nagasawa; জন্ম: ৩ জুন, ১৯৮৭) এগৰাকী জাপানী অভিনেত্ৰী। কিশোৰ অৱস্থাৰপৰাই তেওঁৰ চলচ্চিত্ৰ কেৰিয়াৰ অতি সমৃদ্ধ আৰু তেওঁ বিভিন্ন ব্লকবাষ্টাৰ ছবিত অভিনয় কৰিছে। তেওঁ পাঁচটা জাপান একাডেমী ফিল্ম প্ৰাইজ আৰু চাৰিটা ব্লু ৰিবন বঁটাৰে সন্মানিত হৈছে।

নাগাচাৱাই বাৰ বছৰ বয়সত অভিনয় জীৱন আৰম্ভ কৰিছিল। তেওঁ বিজ্ঞান ভিত্তিক কল্পকাহিনীমূলক ছবি পাইৰোকাইনেছিছত (২০০০) এগৰাকী অনাথ কিশোৰীৰ চৰিত্ৰত অভিনয় কৰিছিল। হাইস্কুলত পঢ়ি থকা সময়তে তেওঁ গডজিলা: টকিঅ' এছ.অ'.এছ. (২০০৩) আৰু গডজিলা: ফাইনেল ৱাৰ্ছত (২০০৪) অভিনয় কৰিছিল। ২০০৪ চনত মুক্তি পোৱা ক্ৰাইং আউট লাভ ইন দ্য চেণ্টাৰ অৱ দ্য ৱৰ্ল্ড ছবিৰ মুখ্য চৰিত্ৰৰ বাবে তেওঁ বিশেষ স্বীকৃতি লাভ কৰে। এই ছবিখনৰ বাবে তেওঁ শ্ৰেষ্ঠ সহযোগী অভিনেত্ৰীৰ ব্লু ৰিবন বঁটা আৰু দুটাকৈ জাপান একাডেমী ফিল্ম প্ৰাইজ লাভ কৰিবলৈ সক্ষম হয়।

২০০৭ চনত নাগাচাৱাই টিয়াৰ্ছ ফৰ ইউ (২০০৬) ছবিৰ বাবে জাপান একাডেমী ফিল্ম প্ৰাইজৰ শ্ৰেষ্ঠ মুখ্য অভিনেত্ৰীৰ মনোনয়ন লাভ কৰে আৰু একেখন ছবিৰ বাবেই বুঞ্চুন ৰাস্পবেৰী বঁটা লাভ কৰে। ইয়াৰ পিছত নাগাচাৱাৰ কেৰিয়াৰ অগ্ৰগতি লাভ কৰে আৰু তেওঁ চিনজি হিগিৰুৰ হিডেন ফৰ্ট্ৰেছ: দ্য লাষ্ট প্ৰিন্সেছ (২০০৮), গোৰো মিয়াজাকিৰ ফ্ৰম আপ অন পপি হিল (২০১১) আৰু ৰোমাণ্টিক কমেডী ছবি লাভ ষ্ট্ৰাইকছ! ত (২০১১) অভিনয় কৰে। লাভ ষ্ট্ৰাইকছ! ছবিৰ বাবে তেওঁ দ্বিতীয়বাৰৰ বাবে ব্লু ৰিবন শ্ৰেষ্ঠ সহযোগী অভিনেত্ৰীৰ বঁটা লাভ কৰে।

মাকোটো শ্বিনকাইৰ জনপ্ৰিয় এনিমে ছবি ইয়ৰ নেমত (২০১৬) এটা সহযোগী চৰিত্ৰত অভিনয় কৰাৰ পাছত তেওঁ বিজ্ঞান ভিত্তিক নাট্যধৰ্মী ছবি বিফোৰ উই ভেনিছত (২০১৭) অভিনয় কৰি সমালোচকৰ উচ্চ প্ৰশংসা লাভ কৰে। এই ছবিখনৰ বাবে তেওঁ শ্ৰেষ্ঠ অভিনেত্ৰীৰ মাইনichi ফিল্ম এৱাৰ্ড লাভ কৰে। ২০১৯ চনত তেওঁ অপৰাধমূলক ৰহস্যধৰ্মী ছবি মেচকুৱাৰেড হোটেল আৰু একচন ছবি কিংডমত য়াং ডুয়ান হে চৰিত্ৰত অভিনয় কৰে। ইয়াৰ বাবে তেওঁ নিক্কান স্পৰ্টছ ফিল্ম এৱাৰ্ডৰ বাবে মনোনীত হয়। পৰৱৰ্তী সময়ত ২০২৩ চনৰ ছবি কিংডম: ফ্লেম অৱ ডেষ্টিনিত তেওঁ পুনৰ সেই একেটো চৰিত্ৰতে অভিনয় কৰে। ইয়াৰ উপৰি নাগাচাৱাই দ্য কনফিডেন্স মেন জেপি চলচ্চিত্ৰ ত্ৰয়ীত (২০১৯-২০২২), চেন ছিচেঙৰ কমেডী ছবি ডিটেকটিভ চাইনাটাউন ৩ (২০২১), সমালোচকৰদ্বাৰা প্ৰশংসিত ছুপাৰহিৰো ছবি শ্বিন আল্ট্ৰামেন (২০২২) আৰু হিডেয়াকি আনোৰ শ্বিন কামেন ৰাইডাৰত (২০২৩) অভিনয় কৰিছে।

প্ৰাৰম্ভিক জীৱন আৰু পটভূমি

নাগাচাৱাৰ জন্ম হৈছিল ১৯৮৭ চনৰ ৩ জুনত, শ্বিজুয়োকাৰ ইৱাটাত। তেওঁ উল্লেখ কৰিছে যে তেওঁৰ শৈশৱত তেওঁৰ পিতৃ, যি জুবিলা ইৱাটাৰ প্ৰাক্তন মেনেজাৰ কাজুয়াকী নাগাচাৱা আছিল, তেওঁ "কামৰ বাবে ঘৰত বেছি নাথাকিছিল।" তেওঁৰ এজন ককায়েক আছে, যাক অভিনেত্ৰী য়োচিনো কিমুৰাই "সুদৰ্শন" আৰু নাগাচাৱাই "কুল" বুলি অভিহিত কৰিছে।

ব্যক্তিগত জীৱন

নাগাচাৱা টকিঅ’ৰ মেগুৰোত বাস কৰে। ২০২৬ চনৰ ১ জানুৱাৰীত নাগাচাৱাৰ সংস্থাই চলচ্চিত্ৰ পৰিচালক তাকেছি ফুকুনাগাৰ সৈতে তেওঁৰ বিবাহৰ কথা ঘোষণা কৰে।

তথ্যসূত্ৰ

বাহ্যিক সংযোগ

Profile on Toho Entertainment

শ্ৰেণী:জাপানী অভিনেত্ৰী
চাঁওতাল সংস্কৃতি সংগ্ৰহালয়

চাঁওতাল সংস্কৃতি সংগ্ৰহালয় হৈছে পশ্চিম বংগৰ বিষ্ণুবাটি গাঁৱত অৱস্থিত এটা ব্যক্তিগত সামূহিক সংগ্ৰহালয়। সম্প্ৰদায়ৰ দ্বাৰা সঞ্চালিত এই সংগ্ৰহালয়টোৱে অঞ্চলটোত বহুলাংশে প্ৰচলিত চাওতাল সম্প্ৰদায়ৰ ইতিহাসৰ নথিকৰণ কৰে, য’ত তেওঁলোকৰ অতীত, তেওঁলোকৰ স্মৃতি আৰু পৰম্পৰাগত জীৱন-ধাৰণৰ পদ্ধতি অন্তৰ্ভুক্ত হৈছে। পশ্চিম বংগৰ বীৰভূম জিলাৰ "৭০০তকৈ কম লোক"ৰ বসতিস্থল চাঁওতালি গাওঁ বিষ্ণুবাটিৰ আন সদস্যসকলৰ সহযোগত শিক্ষাবিদ ড° বৰো বাস্কিয়ে এই সংগ্ৰহালয়টো প্ৰতিষ্ঠা কৰিছিল।

প্ৰেক্ষাপট

২০০৭ চনত ভাৰতীয় সংগ্ৰহালয়ৰ সহায়ত প্ৰতিষ্ঠা হোৱা চাঁওতাল সংস্কৃতি সংগ্ৰহালয় হৈছে চাঁওতাল সম্প্ৰদায়ৰ সদস্যসকলে সম্পূৰ্ণৰূপে নিজৰ লোকসকলৰ বাবে পৰিচালনা কৰা সংগ্ৰহালয়। সংগ্ৰহালয়টোৰ সহ-প্ৰতিষ্ঠাপকসকলৰ অন্যতম ড° বড়ো বাস্কিৰ মতে, "সংগ্ৰহালয়টোৰ চাঁওতালী নাম হৈছে ‘’সন্তল আৰিচালিদোহো-জোগাও বাখোল’’, যাৰ অনুবাদ হৈছে চাঁওতাল সংস্কৃতি আৰু ঐতিহ্যৰ চোৱাচিতা কৰা গৃহ।" একস্তৰীয় ঘৰটোৰ স্থাপত্য পৰম্পৰাগত চাঁওতালী ঘৰৰ বেৰত থকা পৰম্পৰাগত চিত্ৰৰ সৈতে সাদৃশ্য আছে। ইয়াক কেৱল চাঁওতালীৰ অতীতক চিত্ৰিত কৰা বৈচিত্ৰময় সামগ্ৰীসমূহ প্ৰদৰ্শনৰ বাবে উৎসৰ্গিত কৰা হৈছে। সংগ্ৰহৰ অধিকাংশই স্থানীয় বাসিন্দাসকলে দান কৰিছিল। কিছুমান বিৰল সামগ্ৰী কিনা হৈছিল আৰু আন কিছুমান বাঁকুৰা জিলাৰ অন্যান্য চাঁওতালী অঞ্চল আৰু ঝাৰখণ্ডৰ চাঁওতালী পৰগনাৰ কিছুমান ঠাইৰ পৰাও আহৰণ কৰা হৈছিল।

সংগ্ৰহ

সংগ্ৰহালয়টোত চাঁওতাল সংস্কৃতিৰ সৈতে জড়িত ১৫০টা সামগ্ৰী আছে আৰু ইয়াক ছটা সুকীয়া শ্ৰেণীত উপস্থাপন কৰা হৈছে- চিকাৰৰ সামগ্ৰী, বাদ্যযন্ত্ৰ, সাজ-পোছাক আৰু অলংকাৰ, ঘৰুৱা সামগ্ৰী, চাঁওতালসকলৰ পুৰণি ফটো আৰু শিলেৰে নিৰ্মিত চাঁওতাল ভাস্কৰ্য্য। কিছুমান বিৰল সামগ্ৰীৰ ভিতৰত চাঁওতালসকলৰ প্ৰাচীন বাদ্যযন্ত্ৰ বানম (এক ধৰণৰ বীণা) অন্যতম।

প্ৰসংগ

অধিক পঠন

Hembrom, Ruby. (n.d.). "Bodding and the Santal people: entwined in timelessness." Published: Museum of Cultural History, University of Oslo. Accessed here.
Hembrom, Ruby. (n.d.). "My Life. My telling. In my voice." Accessed here.
Kämpchen, Martin. (2006). "Santals reach out to the World." India International Centre Quarterly, 32(4), 100–109.

বাহ্যিক সংযোগ

Dr Boro Baski
Bidisa Anthropology Museum, Paschim Medinipur
Johar Human Resources Development Centre, Dumka, Jharkhand
শ্ৰেণী:পশ্চিম বংগৰ সংগ্ৰহালয়
Category:ভাৰতভিত্তিক সাংস্কৃতিক সংগঠন
শ্ৰেণী:চাঁওতাল
কোকৰাঝাৰ লোকসভা সমষ্টি

কোকৰাঝাৰ লোকসভা সমষ্টি অসমৰ ১৪টা লোক সভা সমষ্টিৰ ভিতৰত এটা। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।

বিধানসভাৰ সমষ্টিসমূহ

কোকৰাঝাৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে:
গোঁসাইগাঁওবিধান সভা সমষ্টি
কোকৰাঝাৰ পূব বিধান সভা সমষ্টি (অনুসূচিত জনজাতীৰ বাবে সংৰক্ষিত)
কোকৰাঝাৰ পশ্চিম বিধান সভা সমষ্টি (অনুসূচিত জনজাতীৰ বাবে সংৰক্ষিত)
ছিদলী বিধান সভা সমষ্টি (অনুসূচিত জনজাতীৰ বাবে সংৰক্ষিত)
বিজনী বিধান সভা সমষ্টি
সৰভোগ বিধান সভা সমষ্টি
ভবানীপুৰ বিধান সভা সমষ্টি
তামোলপুৰ বিধান সভা সমষ্টি
বৰামা বিধান সভা সমষ্টি (অনুসূচিত জনজাতীৰ বাবে সংৰক্ষিত)
চাপগুৰি বিধান সভা সমষ্টি (অনুসূচিত জনজাতীৰ বাবে সংৰক্ষিত)

লোকসভাৰ সদস্যসকল

ক্ৰম বৰ্ষ প্ৰাৰ্থী দল
১ ১৯৫৭ ডি বসুমতাৰী ভাৰতীয় জাতীয় কংগ্ৰেছ
২ ১৯৬২ ডি বসুমতাৰী ভাৰতীয় জাতীয় কংগ্ৰেছ
৩ ১৯৬৭ ডি বসুমতাৰী ভাৰতীয় জাতীয় কংগ্ৰেছ
৪ ১৯৭১ ডি বসুমতাৰী ভাৰতীয় জাতীয় কংগ্ৰেছ
৫ ১৯৭৭ চৰণ নাৰ্জাৰী U.A.
৬ ১৯৮৪ চৰণ ব্ৰহ্ম চৌধুৰী U.A.
৭ ১৯৯১ সতেন্দ্ৰনাথ ব্ৰহ্ম চৌধুৰী নিৰ্দলীয়
৮ ১৯৯৬ লুইছ ইছলাৰী নিৰ্দলীয়
৯ ১৯৯৮ চাঞ্চুমা খুঙগুৰ বিছমুথিয়াৰী নিৰ্দলীয়
১০ ১৯৯৯ চাঞ্চুমা খুঙগুৰ বিছমুথিয়াৰী নিৰ্দলীয়
১১ ২০০৪ চাঞ্চুমা খুঙগুৰ বিছমুথিয়াৰী নিৰ্দলীয়
১২ ২০০৯ চাঞ্চুমা খুঙগুৰ বিছমুথিয়াৰী বড়োলেণ্ড পিপলছ ফ্ৰণ্ট
১৩ ২০১৪ নৱ কুমাৰ শৰণীয়া নিৰ্দলীয়

নিৰ্বাচনী ফলাফল

২০২৪ চনৰ সাধাৰণ নিৰ্বাচন

২০১৯

২০১৪

লগতে চাওক

কোকৰাঝাৰ জিলা
অসমৰ লোকসভা সমষ্টিসমূহৰ তালিকা

তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:কোকৰাঝাৰ জিলা